আজ এই গভীর কূটকচালের দিনে এমন একটি বিশ্লেষণধর্মী লেখার খুবই প্রয়োজন ছিল। যদিও খুব সহজ দৃষ্টিতে আমরা সেই ছোটবেলা থেকেই ২৬ শে মার্চ স্বাধীনতা দিবস ও ১৬ই ডিসেম্বর বিজয় দিবস হিসেবেই পালন করে আসছি — কিন্তু এই এখন বুঝতে পারছি আমাদের দেশেই বহুলোক তাদের নিজ নিজ স্বার্থে এই দিবসগুলোর তাৎপর্য বুঝতে পারেনি, বুঝতে চায়নি এবং কোনোদিন বুঝতে চাইবেও না। শুধু স্বার্থবাজরাই নয়, আমাদের মুক্তিযুদ্ধের প্রতি অনুগত বহুলোক এবং সংগঠনও প্রতিনিয়ত না জেনে অনেক কিছুই করেন, যেমন গত ২০১১ সালের ১৬ই ডিসেম্বর চট্টগ্রাম শহরের অনেক সাংস্কৃতিক সংগঠন পালন করছিল স্বাধীনতার ৪০ বছর, যদিও তাদের পালন করা উচিত ছিল বিজয়ের ৪০ বছর — তাদের অনেকের সাথে কথা বলে এটা পরিস্কার হয়েছিল যে এদের অনেকেই জানত না সেবছর ২৬শে মার্চেই স্বাধীনতার ৪০ বছর পালিত হয়ে গেছে।